Globus III

Globus III er en oppgradering av Globus II radaren i Vardø, og er ventet å bli ferdig i 2022. Som Globus II er den nye radaren drevet av Etteretningstjenesten.


== Oppgaver ==
Overvåke, følge og kategorisere objekter i verdensrommet.
Overvåke vårt nasjonale interesseområde i nord.
Gjennomføre innsamling til nasjonal bruk innen forskning og utvikling.


== Historie ==
Som Globus II var Globus III et fellesprosjekt mellom Air Force Space Command (fra 20. desember 2019 benevnt United States Space Force) og norsk etterretningstjeneste. Den nye radaren vil koste om lag 770 millioner norske kroner og vil komplementere Globus II og dermed øke kapasiteten for innsamling av informasjon fra verdensrommet til etterretninger. Andre kilder oppgir opptil 10 milliarder kroner for installasjonen. 
I George W. Bushs presidenteperiode var systemet plassert i Tsjekkia som en del av et påtenkt europeisk rakettskjold (engelsk:European missile defense system).


== Kontroverser ==
Rakettskjold er omstridt fordi russerne får grunner til å ruste opp, og de har gjentatte ganger uttalt at Russland vil bli tvunget til å svare hvis Norge bygger ut missilforsvarssystemer like ved landets grenser.
NRK hevder at offisielle amerikanske dokument linker Globus III til en radar i Eglin AFB, Florida, og at begge radarstasjoner er underordnet «1st Space Control Squadron», som igjen er en del  av «21st Space Wing», som er del av «Air Force Space Command». Den 20. desember 2019 ble «Air Force Space Command» omdøpt til United States Space Force), som er ansvarlig for krigføring i verdensrommet.Tidligere CIA-analytiker Allen Thomson sier at han tror at Globus III er identisk med den bakkebaserte radarprototypen GBR-P brukt til missilforsvar. Jeg formoder at Globus III vil utføre de samme oppgaver som Globus II, bare mer og bedre.En forsker fra analysegruppen  GlobalSecurity.org, Charles P. Vick, sier at den nye radaren i Vardø kan være en komponent i et system som kalles Gjerde mot verdensrommet (Space Fence). Dette systemet er planlagt operativt i 2019–2020, samtidig som Globus III som bygges i perioden 2017–2020.Theodore Postol, en professor i vitenskap, teknologi og internasjonal sikkerhet ved Massachusetts Institute of Technology (MIT), mener at den nye radaren er laget for spesifikt å følge russisk militær aktivitet, inkludert testing av missiler skutt ut fra ubåter i Barentshavet, og å fange opp informasjon om ICBM skutt ut fra Plesetsk kosmodrom mot Kura-feltet.


=== Etteretningstjenestens avklaringer ===
Etteretningstjenesten skriver på sine hjemmesider at GLOBUS-systemet har aldri vært en del av det amerikanske, eller noe annet lands, missilforsvarssystem. GLOBUS er heller ikke koblet til, eller formidler data i sanntid til, amerikanske, eller noe annet lands, missilforsvarssystem – noe som er nødvendig for at et missilforsvarssystem skal kunne fungere. Oppgraderingen av systemet vil ikke endre på dette. GLOBUS-systemet kan ikke brukes til å innhente informasjon om personer. 
Stortingets EOS-utvalg har innsyn i all informasjon om GLOBUS-systemet og har gjennomført flere kontroller av GLOBUS-systemet.


== Referanser ==


== Eksterne lenker ==
«NRK TV – Brennpunkt». Besøkt 28. desember 2019.